เป็นประจำเดือนช่วงวันที่9-14 และอีกประมาณ5-6วันต่อมาหลังจากประจำเดือนหายไป ก็มีเลือดคล้ายประจำเดือนออกมาแบบน้อยๆ สีคล้ำๆช่วง2-3วันแรก พอวันที่4ก็ออกเป็นสีแดงเข้มๆแต่ยังมาน้อยๆเหมือนเดิมนะคะ *ไม่มีอาการปวดท้องใดๆ* เป็นมาได้6วันแล้วค่ะ
สวัสดีค่ะ หากประจำเดือนมาวันที่ 9-14 พ.ย. แล้วหลังจากประจำเดือนหายไป 5-6 วัน ได้มีเลือดออกมานาน 6 วันแล้ว ถือเป็นอาการเลือดออกผิดปกติ โดยอาจเกิดจาก1. มีการตั้งครรภ์แล้วมีภาวะแทรกซ้อนเกิดขึ้น เช่น แท้งคุกคาม แท้งไม่ครบ เป็นต้น โดยเลือดที่ออกในวันที่ 9-14 อาจไม่ใช่ประจำเดือนก็ได้2. มีมดลูกอักเสบ แต่มักมีอาการปวดท้องน้อยร่วมด้วย3. มีโรคที่มดลูก เช่น เนื้องอกมดลูก เยื่อบุโพรงมดลูกเจริญผิดที่ เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น4. การทำงานผลิตฮอร์โมนของรังไข่ผิดปกติ เช่น ภาวะที่มีถุงน้ำในรังไข่หลายใบ แต่มักพบในช่วงวัยรุ่น หรืออาจเป็นอาการที่พบในช่วงวัยใกล้หมดประจำเดือน5. มีโรคในระบบอื่นๆ เช่น มีภาวะเกร็ดเลือดต่ำ ภาวะไทรอยด์ฮอร์โมนผิดปกติ เป็นต้น6. ผลข้างเคียงจากการใช้ยาต่างๆ เช่น ยาเม็ดคุมกำเนิด ยาฉีดคุมกำเนิด ยาสตรี สมุนไพร อาหารเสริมต่างๆ เป็นต้นหากที่ผ่านมาได้มีเพศสัมพันธ์ แนะนำควรลองตรวจหาการตั้งครรภ์ดูด้วย หากตรวจไม่พบ แต่เลือดยังคงไม่หยุดไหล หรือมีเลือดออกผิดปกติมาอีกเรื่อยๆ ก็ควรไปพบสูติ-นรีแพทย์เพื่อตรวจหาสาเหตุค่ะ